Imagine Dragons

Imagine Dragons (בתרגום חופשי לעברית: דמיינו דרקונים) היא להקת פופ רוק אמריקאית שהוקמה בשנת 2008 ומבוססת בלאס וגאס, נבדה. הלהקה כוללת כיום את הסולן דן ריינולדס, הגיטריסט ויין סרמון, והבסיסט בן מקי. על אף שהוקמה כבר בשנת 2008, הלהקה החלה לצבור פופולריות בשנת 2012 עם צאת הסינגל "It's Time" ובהמשך עם אלבום הבכורה שלה, Night Visions. האלבום, ובייחוד השירים "Radioactive" ו-"Demons", זכו לתשואות ולביקורות חיוביות, בין היתר מצד מגזינים כמו הרולינג סטון ורשת MTV, שהעלו את הלהקה לפסגת דירוגי הרוק.

אלבום האולפן השני של הלהקה, Smoke+Mirrors, יצא לאור בשנת 2015 והגיע למקום הראשון בארצות הברית, קנדה ובריטניה. אחריו יצא האלבום Evolve משנת 2017 שכלל שלושה סינגלים מצליחים: "Believer", "Thunder" ו-"Whatever it Takes", בעקבותם נעשתה הלהקה ללהקה במצעד שירי הרוק והאלטנטיביים של הבילבורד למספר השבועות הרב ביותר.

אלבום האולפן הרביעי שלהם, Origins, כלל את הסינגל "Natural", שהפך לשיר החמישי שלהם שהגיע לראש מצעד שירי הרוק של הבילבורד. שני חלקיו של האלבום החמישי, Mercury – Act 1 ו-Mercury – Act 2 יצאו בשנים 2021–2022 וזכו לביקורות דומות.

הלהקה זכתה שלוש פעמים בפרס המוזיקה האמריקאית (AMAׂ), תשע פעמים בפרסי המוזיקה של בילבורד, בפרס גראמי, בפרס הווידאו קליפים של MTV ופרסי המוזיקה העולמית. במאי 2014 הלהקה הייתה מועמדת ל-14 פרסי בילבורד, כולל Top Artist of the Year ופרס אבן דרך (Milestone Award) אשר מכיר ביצירתיות ויזמות של אמנים מכלל הסוגות. באפריל 2018 קיבלה הלהקה מועמדות ל-11 פרסי בילבורד.

הלהקה נחשבת לשיאנית מכירות, עם 74 מיליון אלבומים ו-65 שירים דיגיטליים שנמכרו. נכון לשנת 2023 שירי הלהקה הושמעו 160 מיליארד פעמים בפלטפורמות הסטרימינג השונות, ובשנת 2018 היא הייתה ללהקה המושמעת ביותר בספוטיפיי. זוהי גם הלהקה היחידה ש-4 משיריה קיבלו את הסיווג Diamond על ידי איגוד תעשיית ההקלטות האמריקאי.

היסטוריה
2008–2011: השנים הראשונות
בשנת 2008, סולן הלהקה דן ריינולדס פגש את המתופף אנדרו טולמן באוניברסיטת בריגהאם יאנג בעיר פרובו שביוטה, שם למדו שניהם. ריינולדס וטולמן גייסו את אנדרו בק, דייב למקה ואורורה פלורנס להרכב הראשוני של הלהקה. ההרכב בן חמשת החברים, הקליט גרסאות דמו שהועלו ל-MySpace באותה שנה, אך בק ופלורנס עזבו את הלהקה בהמשך השנה. ב-2009, טולמן גייס את חברו הוותיק מהתיכון, ווין סרמון בוגר מכללת ברקלי למוזיקה שבבוסטון, ולאחר מכן גייס את אשתו, בריטני, כזמרת ליווי וקלידנית, והלהקה החלה להופיע שוב. למקה עזב את הלהקה זמן קצר לאחר מכן, וסרמון גייס את בן מקי, גם הוא בוגר ברקלי, כנגן הבס. הלהקה צברה פופולריות בעיר הולדתם פרובו שביוטה לפני שעברו ללאס וגאס, עיר הולדתו של ריינולדס, שם הלהקה הקליטה והוציאה לאור את שלושת המיני-אלבומים הראשונים שלה.

הלהקה הוציאה לאור את המיני-אלבום הראשון שלה, Imagine Dragons, ב-1 בספטמבר 2009, ואת Hell and Silence ב-10 במרץ 2010, שניהם הוקלטו באולפני Battle Born בלאס וגאס. שישה חודשים לאחר שהוציאו את המיני-אלבום השלישי שלהם, It's Time, ב-12 במרץ 2011, הם חתמו על חוזה הקלטות עם חברת אינטרסקופ רקורדס ב-18 בנובמבר 2011.

הפריצה הגדולה הראשונה שלהם התרחשה כשסולן להקת טריין, פט מונהאן , חש ברע בפסטיבל לאס וגאס 2009; Imagine Dragons נקראו כדי להחליף את הלהקה, והופיעו אל מול קהל של יותר מ-26,000 איש. הם קיבלו שבחים מקומיים כגון: "הדיסק הטוב ביותר של 2011" ממגזין SEVEN של לאס וגאס, "להקת האינדי המקומית הטובה ביותר של שנת 2010" ממגזין לאס וגאס שבועי, "הלהקה החדשה של לאס וגאס שחובה לראות" ממגזין Las Vegas CityLife, ועוד שבחים שנשלחו ללהקה. בנובמבר 2011 הם חתמו חוזה עם חברת התקליטים אינטרסקופ רקורדס והחלו לעבוד עם המפיק הבריטי זוכה הגראמי, אלכס דה קיד . בהמשך עזבו אנדרו ובריטני טולמן את הלהקה. באוגוסט 2011, לפני חתימת החוזה, הבסיסט בן מקי גייס את המתופף דניאל פלצמן ואת הקלידנית תרזה פלאמיניו. פלאמיניו עזבה את הלהקה בסמוך לחתימה, והלהקה הפכה לרביעייה.

2012–2014: הצלחה בינלאומית ואלבום הבכורה
ממוזער|הלהקה במהלך סיבוב ההופעות Night Visions Tour, בשנת 2013.
הלהקה עבדה בשיתוף פעולה צמוד עם המפיק אלכס דה קיד, ויחד איתו הם הקליטו את ההקלטות הגדולות הראשונות שלהם בסטודיו Westlake Recording Studios שבמערב הוליווד. מיני-אלבום בשם Continued Silence יצא לאור ב-14 בפברואר 2012 והגיע למקום ה-40 במצעד הבילבורד 200. באותה שנה הלהקה הוציאה מיני-אלבום נוסף בשם Hear Me.

זמן קצר לאחר מכן יצא לאור הסינגל "It's Time", והגיע למקום ה-15 במצעד הבילבורד הוט 100. הקליפ לשיר הוצג לראשונה ב-17 באפריל 2012 בערוצי ה-MTV ולאחר מכן היה מועמד לפרס הווידאו קליפ של MTV בקטגוריית "קליפ הרוק הטוב ביותר". השיר קיבל 7 תוארי פלטינה מטעם RIAA.

אלבום הבכורה Night Visions יצא לאור בארצות הברית ב-4 בספטמבר 2012, והגיע למקום השני במצעד בילבורד 200 כאשר מכר בשבוע הראשון כ-83,000 עותקים, ההישג הגבוה ביותר לאלבום רוק ראשון מאז 2006. האלבום הגיע גם למקום הראשון במצעדי בילבורד לאלבומי רוק ולאלבומים אלטרנטיביים, ובנוסף נכנס לעשירייה הפותחת של המצעדים באוסטרליה, אוסטריה, קנדה, גרמניה, אירלנד, נורווגיה, פורטוגל, סקוטלנד, ספרד ובבריטניה. האלבום זכה בפרס המוזיקה של בילבורד בקטגוריית אלבום הרוק הטוב ביותר. האלבום הוסמך כאלבום פלטינה בארצות הברית על ידי RIAA, וכן גם באוסטרליה, אוסטריה, ברזיל, קנדה, מקסיקו, ניו זילנד, פולין, פורטוגל, שוודיה, שווייץ ובריטניה. האלבום כלל שלושה שירים שהגיעו למקום 40 במצעד בילבורד, ארבעה שירים שנכנסו לטופ 40 של מצעד ARIA האוסטרלי, וחמישה שירים שדורגו בטופ 40 במצעד הסינגלים הבריטי.

הסינגל השני מהאלבום, "Radioactive", הגיע למקום הראשון במצעדי Billboard Alternative Songs ו-Billboard Rock Songs ובמצעד הסינגלים של שוודיה, ומכר מעל 14 מיליון עותקים בארצות הברית בלבד. הסינגל גם שבר את השיא של הזמן הארוך ביותר במצעד בילבורד הוט 100, כשהחזיק בו במשך 87 שבועות, עד שהשיא נשבר ב-2021 על ידי השיר "Blinding Lights" של דה ויקנד. המגזין רולינג סטון קרא לסינגל "להיט הרוק הטוב ביותר של השנה". הסינגל היה גם השיר המושמע ביותר בשנת 2013 באתר Spotify בארצות הברית. הסינגל היה מועמד לפרס גראמי לתקליט השנה ו-"ביצוע הרוק הטוב ביותר" בטקס פרסי הגראמי ה-56, וזכה בפרס בקטגוריית "ביצוע הרוק הטוב ביותר". הלהקה ביצעה מחרוזת של השירים "Radioactive" ו-"M.A.A.D City" יחד עם הראפר קנדריק לאמאר בטקס פרסי הגראמי. גרסת רמיקס של "Radioactive", שכללה בית חדש של לאמאר, יצאה ביום למחרת והושמעה גם בפרק של סאטרדיי נייט לייב ב-1 בפברואר 2014.

הסינגל השלישי, "Demons", הגיע למקום הראשון במצעד Billboard Pop Songs ולמקום השישי בבילבורד הוט 100, שם שהה במשך 61 שבועות. בשנת 2021, ה-RIAA הכריזה שהסינגל הפך לשלישי של הלהקה שמכר מעל 10 מיליון עותקים בארצות הברית. הסינגל הרביעי מהאלבום, "On Top Of The World" הגיע למקום ה-79 במצעד בילבורד הוט 100 ושהה בו במשך 20 שבועות. בילבורד דירג אותם כאחד מ-"הכוכבים החדשים של 2012" ולאחר מכן כ-"פריצת השנה של 2013". אתר אמזון כינה אותם "הלהקה האהובה ביותר בשנת 2012".

Imagine Dragons הופיעו עם הסינגלים שלהם בשידור חי בתוכניות האירוח של ג'יי לנו (2012), ג'ימי קימל לייב (2012), בתוכנית הלילה של ג'ימי פאלון (2013), בתוכנית האירוח של דייוויד לטרמן (2013), בפרסי המוזיקה של MTV אירופה (2013), בפרס המוזיקה האמריקאית (2013), בפרסי גראמי (2014), בסאטרדיי נייט לייב (פברואר 2014). בשנת 2013 חזרו להופיע באירופה ובצפון אמריקה עם סיבוב ההופעות העולמי "Night Visions Tour". הלהקה הודיעה על 13 תאריכים נוספים בארצות הברית. מגזין Pollstar דירג את הלהקה בטופ 20 של טבלת סיבובי ההופעות המדורגות על ידי הכנסות, אף על פי שמחיר הכרטיסים הממוצע שלהם היה מהנמוכים ברשימה. באפריל 2013 יצא לאור אלבום ההופעה של הלהקה, Live at Independent Records.

2014–2016: Smoke + Mirrors
שמאל|ממוזער|Imagine Dragons בברקליס סנטר, בברוקלין שבניו יורק.
הרעיון מאחורי אלבום האולפן השני זכה לכינוי "New Year's resolution" (החלטה לשנה החדשה); הכוונה הייתה ליצור מוזיקה ולסיים אותה רק כשהם מרגישים שהעבודה באמת הושלמה. מאז תחילת סיבוב ההופעות Night Visions, הלהקה כתבה חומרים חדשים לאלבום שהיה עתיד לצאת בקרוב, ואפילו כבר בתחילת סיבוב ההופעות, הקליטה מספר גרסאות דמו לאלבום. כשהם נכנסו לאולפן להקליט, כבר היו ברשותם כ-50 דמואים שאיתם יכלו לעבוד.

לפני יציאת האלבום, Imagine Dragons הוציאו מספר סינגלים לפרויקטים אחרים, כולל השיר "Battle Cry" עבור הסרט "רובוטריקים 4: עידן ההכחדה" ביוני 2014, והשיר "Warriors" לאליפות העולם של League of Legends בספטמבר של אותה השנה.

ב-24 באוקטובר, חשפה הלהקה את הסינגל הראשי מהאלבום הקרוב, I Bet My Life כאשר חשפה את עטיפת הסינגל ושמו. השיר יצא ב־27 באוקטובר. ב־16 בדצמבר הודיעה הלהקה על אלבומה השני, Smoke + Mirrors, יחד עם יציאת הסינגל השני מהאלבום, "Gold". הסינגל השלישי, "Shots", יצא ב־26 בינואר 2015.

ב-5 בפברואר 2015, כחלק ממסע לקידום האלבום, הלהקה הופיעה בהופעת בכורה עם השירים "Summer" ו-"I'm So Sorry" שטרם יצאו לאור, בתיאטרון "Mayan"  בלוס אנג'לס. ב-8 בפברואר, הלהקה הוציאה פרסומת לרשת טארגט, שקידמה את "Shots", הפרסומת שודרה במהלך טקס פרסי הגראמי. האלבום Smoke + Mirrors יצא ב־17 בפברואר והגיע ישר למקום הראשון במצעד הבילבורד 200, מה שהפך אותו לאלבום הראשון של הלהקה שמגיע לראש המצעד. הלהקה פתחה סיבוב הופעות עולמי לקידום האלבום ב־3 ביוני בפורטלנד, אורגון.

במהלך סיבוב ההופעות, הוציאה הלהקה שני סינגלים שאינם כלולים באלבום. השיר "Roots" יצא ב-26 באוגוסט, ו-"I Was Me" ב-12 באוקטובר. בנוסף, הוציאה הלהקה גרסת כיסוי לשיר "I Love You All the Time" של Eagles of Death Metal, כהבעת תמיכה בקורבנות פיגועי נובמבר 2015 בפריז. סיבוב ההופעות, שנקרא Smoke + Mirrors Tour, הסתיים ב־5 בפברואר 2016 באמסטרדם. ב־2 במרץ 2016 יצא לאקרנים סרט ההופעה Imagine Dragons In Concert: Smoke + Mirrors בהקרנה חד-פעמית בבתי קולנוע נבחרים, ובהמשך יצא גם על גבי DVD ו־Blu-Ray.

לאחר סיום סיבוב ההופעות, הלהקה תכננה לקחת הפסקה. עם זאת, הם הוציאו שני שירים לפסקולים: "Not Today" מהסרט ללכת בדרכך, ו-"Sucker for Pain" מהסרט יחידת המתאבדים.

2016–2020: Evolve ו-Origins 
בספטמבר 2016, Imagine Dragons החלו להקליט את אלבום האולפן השלישי שלהם. ב-2 בדצמבר 2016 הם הוציאו את השיר "Levitate", שהוקלט עבור הסרט הנוסעים. ב-28 בינואר 2017, הלהקה התחילה לפרסם סדרת סרטונים שמרמזים על סינגל הבכורה מהאלבום. ב-1 בפברואר 2017, הלהקה הוציאה לאור את "Believer" כסינגל המוביל מהאלבום הבא שלהם. הסינגל שימש כחלק מפרסומת לסופרבול עבור קונסולת Nintendo Switch. ב-27 באפריל 2017, הלהקה הוציאה את "Thunder" כסינגל השני מהאלבום. ב-8 במאי 2017, הלהקה הכריזה על אלבום האולפן השלישי שלהם, Evolve, וכן גם על שיר חדש בשם "Whatever It Takes", שיצא באותו יום. באותו יום הוכרז גם על סיבוב הופעות לקידום האלבום. סיבוב ההופעות נערך ב-33 מדינות מספטמבר 2017 עד ספטמבר 2018.

האלבום Evolve יצא לאור ב-23 ביוני 2017. האלבום הגיע לחמשת המקומות הראשונים במרבית המדינות, אך זכה לביקורות מעורבות. האלבום עצמו והשיר "Thunder" היו מועמדים בטקס פרסי הגראמי ה-60  בקטגוריות "אלבום הפופ הווקאלי הטוב ביותר" ו"הביצוע הטוב ביותר של צמד/להקת פופ". השיר "Whatever It Takes" יצא כסינגל רשמי מהאלבום כמה חודשים לאחר מכן, ב-6 באוקטובר 2017, וזכה בפרס הווידאו קליפ הטוב ביותר בקטגוריית רוק בטקס פרסי MTV לשנת 2018. ב-14 בפברואר 2018, הכריזו Imagine Dragons בטוויטר על סינגל חדש בשם "Next to Me", שיצא כחלק מהוצאה מחודשת של Evolve ב-21 בפברואר 2018.

ב-12 ביוני 2018, Imagine Dragons הכריזו על סינגל חדש בשיתוף פעולה עם קייגו בשם "Born to Be Yours". השיר יצא לאור ב-15 ביוני 2018. ב-12 ביולי 2018, הלהקה הכריזה על סינגל נוסף בשם "Natural", שיצא ב-17 ביולי 2018. השיר שימש כהמנון לעונת הפוטבול של ESPN College לשנת 2018. הלהקה סיימה את סיבוב ההופעות Evolve בטמפה, פלורידה, ב-10 באוגוסט. ב-18 בספטמבר 2018, הכריזו Imagine Dragons על סינגל חדש בשם "Zero", שיצא למחרת. השיר שימש בסצנת הקרדיטים של סרט האנימציה של אולפני דיסני "ראלף שובר את האינטרנט".

ב-3 באוקטובר 2018, Imagine Dragons הכריזו על אלבום האולפן הרביעי שלהם, Origins, שיצא לאור ב-9 בנובמבר 2018. השירים "Natural" ו-"Zero" שימשו כסינגלים המובילים מתוך האלבום, בעוד "Born to Be Yours" הופיע במהדורה הבינלאומית המורחבת של האלבום. ב-31 באוקטובר 2018, יצא הסינגל השלישי מהאלבום, "Machine". ולבסוף, ב-6 בנובמבר 2018, יצא הסינגל הרביעי מהאלבום, "Bad Liar". האלבום הגיע למקום השני במצעד האלבומים האמריקאי, והפך לאלבום הרביעי ברצף של הלהקה שנכנס לחמישייה הפותחת. הוא הגיע גם לעשירייה הפותחת במדינות רבות, אך זכה לביקורות מעורבות מצד המבקרים.

ב-7 בינואר 2019, Imagine Dragons הופיעו במופע המחצית של גמר אליפות הפוטבול לקולג'ים  בארצות הברית. הלהקה ביצעה את השירים "Natural", "Bad Liar", "Thunder" וגרסה מיוחדת של "Believer" יחד עם הראפר ליל ויין. הגרסה החדשה של השיר שוחררה לפלטפורמות הסטרימינג ביום שלמחרת.

ב-20 ביוני 2019, Imagine Dragons שחררו גרסה חדשה לשיר "Birds", בהשתתפות הזמרת האיטלקייה אליסה , כסינגל החמישי והאחרון מתוך האלבום Origins. ב-23 ביולי 2019 יצא הקליפ לגרסה המקורית של השיר. בדצמבר 2019, סולן הלהקה דן ריינולדס הודיע שהוא לוקח הפסקה מהפקה וכתיבת מוזיקה כדי להתמקד במשפחתו. ב-20 בינואר 2020, הלהקה שחררה קליפ לשיר "Nothing Left to Say" מתוך אלבום הבכורה שלהם Night Visions.

 2021–2023: Mercury – Acts 1 & 2 
ב־8 במרץ 2021, Imagine Dragons הודיעו על יציאתם של שני סינגלים חדשים, "Follow You" ו-"Cutthroat", שיצאו ב־12 במרץ. ב־29 ביוני 2021, הכריזו על הסינגל "Wrecked", ולמחרת פתחו את ההזמנה המוקדמת לאלבום האולפן החמישי שלהם, Mercury – Act 1. האלבום יצא לאור ב־3 בספטמבר, יחד עם הסינגל "Monday". כמו ביצירות קודמות של הלהקה, גם האלבום הזה קיבל ביקורות מעורבות. הוא הגיע למקום התשיעי במצעד האלבומים האמריקאי.

באוקטובר, הלהקה הוציאה מחדש את שלושת המיני-אלבומים הראשונים שלה לשירותי הסטרימינג ולחנויות הדיגיטליות. בנוסף, הלהקה הוציאה את הסינגל "Enemy" בשיתוף עם הראפר JID, כחלק מהפסקול של סדרת הנטפליקס ארקיין, ב־28 באוקטובר. זה שיתוף הפעולה השני של Imagine Dragons עם League of Legends, לאחר השיר "Warriors".

זמן קצר לאחר צאת האלבום Mercury – Act 1, הלהקה החלה לרמוז על אלבום המשך. בינואר 2022, דן ריינולדס הצהיר שהאלבום "כמעט מוכן" וייצא לאחר החלק הראשון של סיבוב ההופעות Mercury Tour. הסיבוב החל ב־6 בפברואר במיאמי והסתיים ב־15 בספטמבר בלוס אנג'לס.

ב־11 במרץ 2022, הלהקה הוציאה את הסינגל "Bones", שמשמש כסינגל המוביל לחלק השני של אלבום האולפן החמישי שלהם, Mercury – Act 2. ב־6 באפריל הם הודיעו שהאלבום ייצא ב־1 ביולי 2022. הסינגל השני, "Sharks", יצא ב־24 ביוני 2022. האלבום, הכולל 18 רצועות, יצא כחלק מאלבום אוסף הכולל את שני חלקי Mercury. שלושה סינגלים מתוך Mercury – Act 2 יצאו לאחר צאת האלבום. "I Don't Like Myself" יצא ב־10 באוקטובר 2022, בליווי קליפ שתומך ביום בריאות הנפש העולמי. "Symphony" יצא ב־7 בנובמבר 2022. "Crushed" יצא ב־10 במאי 2023 עם קליפ שתומך ביוזמת United24 (הקמפיין של אוקראינה לגיוס תרומות).

במלאת 10 שנים לאלבום Night Visions, הוציאה הלהקה ב-9 בספטמבר 2022, מהדורה מורחבת שכללה 2 גרסאות דמו שלא פורסמו בעבר:"Love of Mine" ו־"Bubble". השיר "Love of Mine" יצא כסינגל פרומו ב־2 בספטמבר.

ב־3 במרץ 2023, הודיע המתופף דניאל פלצמן כי ייעדר מסיבוב ההופעות Mercury כדי להתמקד בבריאותו. המתופף הקודם של הלהקה, אנדרו טולמן, החליף את פלצמן במהלך סיבוב ההופעות וכל שאר ההופעות בשנת 2023.

ב־14 ביולי 2023 יצא סרט ההופעה "Imagine Dragons: Live in Vegas" בשירות הסטרימינג Hulu. הסרט מציג את ההופעה המלאה של הלהקה באצטדיון אליג'אנט שבלס וגאס, שהתקיימה ב־10 בספטמבר 2022. אלבום הופעה חיה מהקונצרט יצא ב־28 ביולי 2023.

הלהקה הופיעה לראשונה בישראל בפארק הירקון בתל אביב ב-29 באוגוסט 2023. ב־30 באוגוסט 2023, הלהקה שחררה את השיר "Children of the Sky" כחלק ממסע קידום למשחק הווידאו Starfield.

 2024-הווה 
ב־1 באפריל, הלהקה הכריזה על שיר חדש בשם "Eyes Closed", שיצא לאור ב־3 באפריל. זהו הסינגל המוביל מתוך אלבום האולפן השישי של הלהקה, Loom, אשר יצא לאור ב־28 ביוני. באותו יום הלהקה גם הכריזה על סיבוב ההופעות Loom World Tour, הכולל 30 הופעות ברחבי ארצות הברית, החל מה־30 ביולי 2024. ב־3 במאי יצא רמיקס לשיר "Eyes Closed" בשיתוף עם ג'יי באלווין. ב־24 במאי יצא הסינגל השני מהאלבום, "Nice to Meet You". ב־2 ביולי שוחרר קליפ לשיר "Wake Up".

האלבום גם מסמן את אלבום האולפן הראשון של הלהקה ללא המתופף דניאל פלצמן, שהפסיק להופיע איתם בשנת 2023 והכריז רשמית על עזיבתו ב־21 באוגוסט 2024. במהלך היעדרותו, אנדרו טולמן המשיך לשמש כמתופף בהופעות של הלהקה במסגרת סיבוב ההופעות Loom World Tour.

ב־27 בספטמבר, Imagine Dragons הוציאו את השיר "Stars Will Align", שיתוף הפעולה השני שלהם עם קייגו. ב־11 באוקטובר, הלהקה הוציאה אלבום הופעה חיה כחלק מסדרת הדוקו Songline של אמזון מיוזיק. באותו יום, הם גם שחררו רמיקס לשיר "Take Me to the Beach" בהשתתפות הראפר האוסטרלי Baker Boy, ואחריו רמיקסים נוספים: עם Ernia ב־18 באוקטובר, עם Jungeli ב־1 בנובמבר, ועם Ado ב־16 בדצמבר.

ב־21 בפברואר 2025, Imagine Dragons הוציאו לאור את האלבום Reflections (from the Vault of Smoke + Mirrors) – אוסף הכולל 14 גרסאות דמו שלא פורסמו בעבר מתקופת האלבום Smoke + Mirrors, לציון עשור לצאתו.

 סגנון מוזיקלי והשפעות 
הסגנון המוזיקלי של Imagine Dragons מתואר כפופ רוק, אלקטרופופ, פופ, אינדי פופ, אינדי רוק, ארנה רוק ורוק אלטרנטיבי. בשירי הלהקה ניתן לזהות השפעות של סינת'-פופ, דאנס-פופ, טריפ הופ, פולק, דראם אנד בייס, דאבסטפ, אינדסטריאל, EDM, רית'ם אנד בלוז ומוזיקת היפ הופ.

דן ריינולדס והלהקה ציינו כי חלק מהאמנים שהשפיעו על יצירתם הם: ארקייד פייר, מיוז, הביטלס, פול סיימון והארי נילסון. ריינולדס מעריך להקות כמו Foster the People וממפורד אנד סאנז על כך שהביאו את הרוק האלטרנטיבי לרמה חדשה של הצלחה מסחרית בשנים האחרונות.

פעולות צדקה והתבטאויות פוליטיות
בשנת 2013, ביחד עם משפחתו של טיילר רובינסון, נער חולה בסרטן שנפטר לאחר מאבק במחלה, הקימו ארגון צדקה בשם The Tyler Robinson Foundation (עמותת טיילר רובינסון) במטרה לעזור לצעירים הנאבקים במחלת הסרטן, באותה שנה הלהקה שיתפה פעולה הארגון Do The Write Thing: קמפיין לאומי נגד אלימות. הופיעה במופע מיוחד מטעם ארגון זכויות האדם אמנסטי אינטרנשיונל.

באוקטובר 2015 הכריזה הלהקה על הסינגל "I was me" שמטרתו גיוס כסף למשבר הפליטים באירופה. הסולן ריינולדס אמר "משבר הפליטים הוא בעדיפות עליונה לפי מספר האנשים הנפגעים כל יום. כלהקה רצינו והחלטנו לשתף פעולה עם SAP ואפל כדי לנסות לייצר שינוי".

חברי הלהקה
חברים נוכחים
 דן ריינולדס - סולן הלהקה, כלי הקשה, קלידים וגיטרות (2008–הווה)
 בן מקי - גיטרה בס, קולות גיבוי, קלידים, גיטרה בס אקוסטית, תוף בס, תוף טם-טם (2009–הווה)
 ויין סרמון - גיטרה חשמלית, קולות גיבוי, תוף טם-טם, גיטרה אקוסטית, תוף בס (2009–הווה)

חברים לשעבר בלהקה
 דניאל פלצמן - תופים, ויולה, קולות גיבוי, גיטרה אקוסטית (2011–2024)
 אנדרו טולמן - תופים, קולות גיבוי (2008–2011)
 בריטני טולמן - פסנתר, קולות גיבוי (2009–2011)
 תרזה פלמיניו - פסנתר, קולות גיבוי (2011–2012)
 דייב לימקי - גיטרת בס, קולות גיבוי (2008–2009)
 אורורה פלורנס - פסנתר, קולות גיבוי, כינור (2008)
 אנדרו בק - גיטרה חשמלית, קולות גיבוי (2008)

דיסקוגרפיה
אלבומי אולפן
 2012: Night Visions
 2015: Smoke + Mirrors
 2017: Evolve
 2018: Origins
 2021: Mercury – Act 1
 2022: Mercury – Act 2
 2024: Loom

 אלבומי אוסף
 2022: Mercury – Acts 1 & 2

אלבומי הופעה
 2013: Live at Independent Records
 2013: Imagine Dragons Live: London Sessions 
 2014: Night Visions Live
 2016: Smoke + Mirrors Live
 2023: Imagine Dragons: Live in Vegas

מיני-אלבומים
 2008: Speak to Me
 2009: Imagine Dragons
 2010: Hell and Silence
 2011: It's Time
 2012: Continued Silence
 2012: Hear Me
 2013: The Archive
 2013: iTunes Session
 2015: Shots
 2017: Live at AllSaints Studios
 2021: Mercury – Act 1 (Amazon Music Live)

הופעות
סיבובי הופעות
 2012: Fall Tour 2012
 2013–2014: Night Visions Tour
 2015–2016: Smoke + Mirrors Tour
 2017–2019: Evolve World Tour
 2022–2023: Mercury World Tour
 2024–2025 Loom World Tour

 פרסים ומועמדויות 
רשימות פרסים ומועמדויות של Imagine Dragonsפרסשנהקטגוריהפרויקטתוצאהסימוכיןפרס גראמי2014הקלטת השנה"Radioactive"ביצוע הרוק הטוב ביותר2018אלבום הפופ הווקאלי הטוב ביותרEvolveביצוע הפופ הטוב ביותר של צמד/להקה"Thunder"פרס המוזיקה האמריקאית2013האמן החדש של השנהלהקת/צמד פופ/רוק אהובהאמן אלטרנטיבי אהוב2014אמנ/ית השנהלהקת/צמד פופ/רוק אהובהאמן אלטרנטיבי אהוב2017להקת/צמד פופ/רוק אהובהאמן אלטרנטיבי אהוב2018אמנ/ית השנהלהקת/צמד פופ/רוק אהובהאמן אלטרנטיבי אהוב20192022צמד/להקת פופ אהובהאמן רוק אהובשיר רוק אהוב"Enemy"אלבום רוק אהובMercury – Act 1פרס בחירת הקהל2014האמן הפורץ האהוב ביותרPeople’s Choice Awards 2014: The winners listהלהקה האהובה ביותרלהקת הרוק/האלטרנטיבית האהובה ביותרהשיר האהוב"Radioactive"2015הלהקה האהובה ביותרPeople's Choice Awards 2015: The winner's list, Entertainment Weekly, Retrieved January 8, 20152016האלבום האהוב ביותרSmoke + Mirrors2019להקת השנה2022פרסי ZD2018סיבוב ההופעות של השנהEvolve World Tourפרסי הווידאו קליפים של MTV2012קליפ הרוק הטוב ביותר"It's Time"2013"Radioactive"2014"Demons"2017הצילום הטוב ביותר"Thunder"2018הרוק הטוב ביותר"Whatever It Takes"2019"Natural"2021האלטרנטיבי הטוב ביותר"Follow You"2022"Enemy"להקת השנה2024האלטרנטיבי הטוב ביותר"Eyes Closed"הלהקה הטובה ביותר2025האלטרנטיבי הטוב ביותר"Wake Up"פרסי המוזיקה של ARIA2018האמן הבינלאומי הטוב ביותרEvolveפרסי בחירת הילדים של ניקלודיאון2015להקה אהובה20162018השיר האהוב"Thunder"2019להקה אהובההשיר האהוב"Natural"2024הלהקה האהובה ביותר2025פרסי המוזיקה של בילבורד2014האמן המובילצמד/להקה מובילהאמן ההוט 100 המובילאמן שיר הרדיו המובילאמן השירים דיגיטלי המובילאמן הסטרימינג המובילאמן הרוק המובילפרס ציון דרךאלבום הרוק המובילNight Visionsשיר ההוט 100 המוביל"Radioactive"שיר דיגיטלי מובילשיר סטרימינג מוביל (אודיו)שיר הרוק המוביל"Demons"2017"Sucker for Pain" (עם ליל ויין, ויז קאליפה, לוג'יק וטיי דולה סיין)2018צמד/להקה מובילהאמן ההוט 100 המובילאמן מכירות השירים המובילאמן שיר הרדיו המובילאמן הרוק המובילאלבום הרוק המובילEvolveהשיר הנמכר ביותר"Believer"שיר הרדיו המובילשיר הרוק המובילהשיר הנמכר ביותר"Thunder"שיר הרוק המוביל2019צמד/להקה מובילהאמן מכירות השירים המובילאמן הרוק המובילאלבום הרוק המובילOriginsשיר הרוק המוביל"Natural""Whatever It Takes"2020אמן הרוק המובילשיר הרוק המוביל"Bad Liar"2022צמד/להקה מובילהאמן הרוק המובילאלבום הרוק המובילMercury – Act 1שיר הרוק המוביל"Follow You"פרסי המוזיקה העולמית2013הלהקה הטובה בעולםמופע הרוק הטוב בעולםהמופע החי הטוב ביותר בעולםהקליפ הטוב בעולם"Demons""It's Time""Radioactive"פרסי המוזיקה של MTV אירופה2013המופע החדש הטוב ביותראמן הפוש הטוב ביותר2014הרוק הטוב ביותרהופעת הבמה העולמית הטובה ביותר2017האלטרנטיבי הטוב ביותר2018הרוק הטוב ביותרהמופע האמריקאי הטוב ביותר2019הרוק הטוב ביותר2021הלהקה הטובה ביותרהרוק הטוב ביותר2024האלטרנטיבי הטובה ביותרפרסי בחירת הנוער2013להקת הרוק הנבחרתהלהקה הנבחרת הפורצתכוכב המוזיקה הנבחר של הקיץ – להקהשיר הרוק הנבחר"Radioactive"2014להקת הרוק הנבחרתשיר הרוק הנבחר"On Top of the World"2015להקת בנים נבחרתשיר הרוק הנבחר"I Bet My Life"2017אמן הרוק הנבחרלהקת הקיץ הנבחרתהשיר הנבחר – להקה"Believer"שיר רוק/אלטרנטיבי נבחר2018אמן הרוק הנבחרלהקת הקיץ הנבחרתהשיר הנבחר – להקה"Whatever It Takes"שיר רוק/אלטרנטיבי נבחרפרס המוזיקה של NRJ2014צמד/להקת השנה הבינלאומית201720182021שיר השנה הבינלאומי"Follow You"פרסי המוזיקה של רדיו דיסני2018הלהקה הטובה ביותרפרסי המוזיקה של iHeartRadio2014אמן השנההאמן החדש הטוב ביותרשיר השנה"Radioactive"שיר הרוק האלטרנטיבי של השנה"Demons"2018צמד/להקת השנהאמן הרוק האלטרנטיבי של השנהאלבום הרוק האלטרנטיבי של השנהEvolveשיר הרוק האלטרנטיבי של השנה"Believer""Thunder"2019צמד/להקת השנהאמן הרוק האלטרנטיבי של השנההאמן עם הכי הרבה לייקים של השנהשיר הרוק האלטרנטיבי של השנה"Natural"2020צמד/להקת השנהאמן הרוק האלטרנטיבי של השנה2023שיר השנה"Enemy"צמד/להקת השנה

קישורים חיצוניים



הערות שוליים

קטגוריה:להקות רוק אמריקאיות
קטגוריה:להקות זוכות פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:זוכי פרס בחירת הנוער
קטגוריה:להקות רוק אלטרנטיבי
קטגוריה:רביעיות מוזיקליות
קטגוריה:אמני אינטרסקופ רקורדס
קטגוריה:להקות שהוקמו בשנת 2008